CELEX: 62008TN0060
Language: hu
Date: 2009-01-12 00:00:00
Title: T-60/08. P. sz. ügy: A Közszolgálati Törvényszék F-19/07 sz., Kerelov kontra Bizottság ügyben 2007. november 29-én hozott ítélete ellen Georgi Kerelov által 2009. január 12-én benyújtott fellebbezés

21.3.2009   
            
            
               HU
            
            
               Az Európai Unió Hivatalos Lapja
            
            
               C 69/39
            
         A Közszolgálati Törvényszék F-19/07 sz., Kerelov kontra Bizottság ügyben 2007. november 29-én hozott ítélete ellen Georgi Kerelov által 2009. január 12-én benyújtott fellebbezés
   (T-60/08. P. sz. ügy)
   (2009/C 69/91)
   Az eljárás nyelve: francia
   Felek
   
      Fellebbező: Georgi Kerelov (Pazardzhik, Bulgária) (képviselő: A. Kerelov ügyvéd)
   
      A másik fél az eljárásban: az Európai Közösségek Bizottsága
   A fellebbező kérelmei
   
               —
            
            
               Az Elsőfokú Bíróság helyezze hatályon kívül az Európai Unió Közszolgálati Törvényszékének az F-19/07. sz., Kerelov kontra Bizottság ügyben 2007. november 29-én hozott ítéletét;
            
         
               —
            
            
               az Elsőfokú Bíróság adjon helyt a fellebbező első fokon előterjesztett kérelmeinek;
            
         
               —
            
            
               az Elsőfokú Bíróság a másik felet kötelezze az összes költség viselésére.
            
         Jogalapok és fontosabb érvek
   A jelen fellebbezéssel a fellebbező a Közszolgálati Törvényszék F-19/07. sz., Kerelov kontra Bizottság ügyben 2007. november 29-én hozott azon ítéletének hatályon kívül helyezését kéri, amely elutasította azon keresetet, amelyben a fellebbező egyrészről kérte az EPSO/AD/43/06. sz. nyílt versenyvizsga vizsgabizottsága azon határozatainak megsemmisítését, amelyek szerint a fellebbezőt nem veszik fel az említett versenyvizsga tartaléklistájára, és a versenyvizsgából kizárják, valamint másrészről kérte az állítólagosan őt ért kár megtérítését.
   Fellebbezésének alátámasztására a fellebbező a következőkre alapított, illetve irányuló tíz jogalapra hivatkozik:
   
               —
            
            
               a közigazgatási eljárás bizonyításra vonatkozó elveinek megsértése, mivel a Közszolgálati Törvényszék megfordította a bizonyítási terhet;
            
         
               —
            
            
               a kontradiktórius eljárás elvének megsértése, mivel a Közszolgálati Törvényszék nem biztosított a fellebbező számára elegendő határidőt arra, hogy az iratokhoz csatolt új dokumentumokkal kapcsolatban állást foglaljon;
            
         
               —
            
            
               az eljárás nyilvánossága elvének megsértése, mivel a Közszolgálati Törvényszék új dokumentumok benyújtását követően nem tartott új tárgyalást;
            
         
               —
            
            
               a pártatlanság kötelezettségének megsértése, mivel a Közszolgálati Törvényszék nem tette meg az iratok megvizsgálásához szükséges intézkedéseket;
            
         
               —
            
            
               téves jogalkalmazás, mivel a Közszolgálati Törvényszék úgy ítélte meg, hogy a valamely pályázó kizárására vonatkozó jogkör a versenyvizsga-bizottságot, nem pedig az Európai Közösségek Európai Személyzeti Felvételi Hivatalának (EPSO) igazgatóját illeti meg;
            
         
               —
            
            
               téves jogalkalmazás, mivel a Közszolgálati Törvényszék úgy ítélte meg, hogy a versenyvizsgán részt vevő pályázóknak a vizsgabizottság tagjaival való kapcsolatfelvételére vonatkozó tilalom a tartaléklistának az Európai Unió Hivatalos Lapjában való közzététele időpontjában, nem pedig a vizsgabizottság munkájának befejeztével ér véget;
            
         
               —
            
            
               az anyagi közigazgatási jog elveinek megsértése a vizsgabizottságnak a fellebbezőt a versenyvizsgából kizáró 2007. február 2-i határozatának helybenhagyása által, mivel:
               
                           —
                        
                        
                           nem csatolták az iratokhoz az említett határozat eredeti példányát;
                        
                     
                           —
                        
                        
                           az említett határozat nem tartalmaz kellően pontos ténybeli indokokat, amelyek a címzettjének lehetővé tennék a határozat alapjául szolgáló pontos tények megismerését; és
                        
                     
                           —
                        
                        
                           a vizsgabizottság nem kérte a fellebbezőt arra, hogy adjon magyarázatot a terhére rótt tényekkel, azaz két levélnek a vizsgabizottság számára való küldésével kapcsolatban;
                        
                     
         
               —
            
            
               az alkalmazandó jogi rendelkezéseknek a Közszolgálati Törvényszék általi bármely egyéb esetleges megsértésének hivatalbóli vizsgálata.